Offentliggørelse af en meddelelse om godkendelse af en standardændring af varespecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2019/C 248/04)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Bordeaux«

Referencenummer: PDO-FR-A0821-AM04

Meddelelsesdato: 10.4.2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Afgrænset parcelområde

Beskrivelse og begrundelse

Datoerne for den kompetente nationale myndigheds vedtagelse af ændringerne af det afgrænsede parcelområde for »Bordeaux« BOB, der er medtaget i bilaget til betegnelsens varespecifikation, ajourføres. Med parcelafgrænsningen inden for det geografiske produktionsområde er det muligt at udpege de parceller, der egner sig til produktion af vin med den pågældende kontrollerede oprindelsesbetegnelse.

Enhedsdokumentet berøres ikke af denne ændring.

2. Geografisk område — redaktionel ændring

Beskrivelse og begrundelse

I kapitel I, punkt IV, nr. 1, litra a), i varespecifikationen:

Kommunerne Cantenac og Margaux slettes, og kommunen Margaux-Cantenac tilføjes, da de er lagt sammen.

Kommunerne Aubie-et-Espessas, Castets-en-Dorthe, Castillon-de-Castets, Civrac-de-Dordogne, Saint-Antoine og Salignac slettes.

Kommunerne Val de Virvée, Castets et Castillon og Civrac-sur-Dordogne tilføjes.

Kommunerne Aubie-et-Espessas, Saint-Antoine og Salignac er lagt sammen og er blevet til kommunen Val de Virvée.

Kommunerne Castets-en-Dorthe og Castillon-de-Castets er lagt sammen og er blevet til kommunen Castets et Castillon.

Kommunen Civrac-de-Dordogne ændres til Civrac-sur-Dordogne.

Denne ændring berører punkt 6 i enhedsdokumentet.

3. Ændring af området i umiddelbar nærhed

Beskrivelse og begrundelse

I kapitel I, punkt IV, nr. 3, i varespecifikationen tilføjes følgende tre kommuner: »Port-Sainte-Foy-et-Ponchapt«, »Saint-Antoine-de-Breuilh« og »Thénac«.

Denne ændring er en rettelse af området i umiddelbar nærhed med henblik på at medtage kommuner, som har dokumenterede traditioner for fremstilling og/eller behandling af vin, og som grænser op til produktionsområdet for betegnelsen.

Denne ændring berører punkt 9 i enhedsdokumentet.

4. Ændring af produktionsbetingelserne for rosévin

Beskrivelse og begrundelse

— Druesorter, der dyrkes

I kapitel I, punkt V, i varespecifikationen udvides listen over druesorter, der er egnede til fremstilling af rosévin, med de supplerende druesorter til hvidvin, der ligeledes er medtaget i varespecifikationen for den kontrollerede oprindelsesbetegnelse »Bordeaux« til fremstilling af hvidvin.

Der er tale om druesorterne sémillon B, sauvignon B og sauvignon gris G. Denne ændring vedrører ikke rosévine, der kan anvendes med benævnelsen »clairet«, og som bevarer den fælles liste med rødvinene.

Enhedsdokumentet berøres ikke af denne ændring.

Denne ændring ledsages af en begrænsning af disse supplerende druesorter i de druesorter, der dyrkes på bedriften, i kapitel I, punkt V, i varespecifikationen og i sammensætningen af druer eller most til fremstilling af rosévin i kapitel I, punkt IX, i varespecifikationen. Grænsen er sat til 20 %, heraf højst 10 % for alle druesorter af typen sauvignon B og sauvignon gris G.

Enhedsdokumentet berøres ikke af denne ændring.

Anvendelsen af underordnede hvide druesorter gør det muligt at forbedre rosévinenes organoleptiske balance. De giver — alt efter de grundlæggende sorte druesorter, der anvendes — mulighed for at tilføre friskhed eller fyldighed.

— Beskrivelse af produktet

Tilføjelsen af supplerende hvide druesorter har medført en redaktionel forbedring af den organoleptiske beskrivelse af rosévinene for at sikre, at denne ændring ikke påvirker produktet.

Kapitel I, punkt X (tilknytning), nr. 2, i varespecifikationen er ændret.

Denne ændring berører punkt 4 i enhedsdokumentet.

— Ønologiske fremgangsmåder

Kapitel I, punkt IX, i varespecifikationen ændres for at tillade brugen af kul til ønologisk brug i forbindelse med mosten, med en begrænsning på 20 % af mængden af rosévin fremstillet af den pågældende vinproducent for den pågældende høsts vedkommende.

Denne ændring berører punkt 5 i enhedsdokumentet.

5. Tilknytning til oprindelsesstedet

Beskrivelse og begrundelse

I kapitel I, punkt X, nr. 1, litra a), første afsnit, i varespecifikationen ændres antallet af kommuner i det geografiske område. Det går fra 501 til 497 kommuner som følge af kommunesammenlægninger og fra 542 til 538, hvad angår det totale antal kommuner i departementet Gironde.

Punkt 8 i enhedsdokumentet er ændret.

ENHEDSDOKUMENT

1. Betegnelse

Bordeaux

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Stille tørre hvidvine

De stille tørre hvidvine har:

— et naturligt alkoholindhold på mindst 10 % vol.

— et indhold af gæringsdygtigt sukker på ≤ 3 g/l. Dette indhold kan stige til 5 g/l, hvis det totale syreindhold er ≥ 2,7 g/l H2SO4.

Efter berigelsen er det totale alkoholindhold ≤ 13 % vol.

Inden aftapningen har de:

— et indhold af flygtig syre på ≤ 13,26 meq/l

— et totalt indhold af svovldioxid på ≤ 180 mg/l.

De øvrige analysestandarder er i overensstemmelse med EU-lovgivningen.

Hvidvine fremstillet af druesorten sauvignon B er meget aromatiske, friske og frugtagtige med blomster- og citrusnoter. Sémillon B tilfører fylde og græslighed, og medtagelsen af muscadelle B giver blomsteragtige aromaer. I sammensætninger tilfører supplerende druesorter syrlighed og citrusnoter. Disse friske vine er velegnede til at blive drukket, mens de er unge (et eller to år).

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum i milliækvivalenter pr. liter Indhold af flygtig syre, maksimum (i milliækvivalenter pr. liter) 18 Indhold af svovldioxid, maksimum (i milligram pr. liter) 200

Stille hvidvine med restsukker

De stille hvidvine med gæringsdygtigt sukker har:

— et naturligt alkoholindhold på mindst 10,5 % vol.

— et indhold af gæringsdygtigt sukker på > 5 g/l og ≤ 60 g/l.

Efter berigelsen er det totale alkoholindhold ≤ 13,5 % vol.

Inden aftapningen har de:

— et indhold af flygtig syre på ≤ 13,26 meq/l

— et totalt indhold af svovldioxid på ≤ 250 mg/l.

De øvrige analysestandarder er i overensstemmelse med EU-lovgivningen.

Hvidvinene med gæringsdygtigt sukker er bygget op omkring sémillon B, der giver runde, fyldige og gyldne vine med aromaer af syltede frugter, og som kan kombineres med sauvignon B, der så tilfører friskhed. De kan gemmes nogle år, men de kan også drikkes unge.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 10 Totalt syreindhold, minimum i milliækvivalenter pr. liter Indhold af flygtig syre, maksimum (i milliækvivalenter pr. liter) 18 Indhold af svovldioxid, maksimum (i milligram pr. liter) 250

Stille rosévine

De stille rosévine har:

— et naturligt alkoholindhold på mindst 10 % vol.

— et indhold af gæringsdygtigt sukker på ≤ 3 g/l. Dette indhold kan stige til 5 g/l, hvis det totale syreindhold er ≥ 2,7 g/l H2SO4.

— en ændret farveintensitet (DO420+DO520+DO620) på ≤ 1,1.

Efter berigelsen er det totale alkoholindhold ≤ 13 % vol.

Inden aftapningen har de:

— et indhold af flygtig syre på ≤ 13,26 meq/l

— et totalt indhold af svovldioxid på ≤ 180 mg/l

De øvrige analysestandarder er i overensstemmelse med EU-lovgivningen.

Rosévinenes farve går fra svagt rosa til en lidt stærkere rosa alt efter den anvendte teknik (direkte presning, let udblødning eller »saignée«) og har en frugt- eller blomsteragtig aromapalet, som underbygges af en harmonisk balance mellem fyldighed og livlighed. Den er generøs i munden. Disse vine er velegnede til at blive drukket, mens de er unge (et eller to år).

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum i milliækvivalenter pr. liter Indhold af flygtig syre, maksimum (i milliækvivalenter pr. liter) 18 Indhold af svovldioxid, maksimum (i milligram pr. liter) 200

Stille rødvine

De stille rødvine har:

— et naturligt alkoholindhold på mindst 10,5 % vol.

— et indhold af gæringsdygtigt sukker på ≤ 3 g/l.

— et æblesyreindhold på ≤ 0,3 g/l.

Efter berigelsen er det totale alkoholindhold ≤ 13,5 % vol.

Inden aftapningen har de:

— et indhold af flygtig syre på ≤ 13,26 meq/l

— et totalt indhold af svovldioxid på ≤ 140 mg/l.

De øvrige analysestandarder er i overensstemmelse med EU-lovgivningen.

Rødvinene, hvor druesorten merlot N ofte er dominerende, er bløde, frugtagtige og let syrlige. I år med stærk modning kan de gøres friskere ved hjælp af syrligheden fra druesorterne petit verdot N og cot N. Den mest anvendte sammensætning er dog druesorten merlot N i kombination med druesorten cabernet-sauvignon N og i mindre omfang med druesorten cabernet franc N. Sidstnævnte druesorter giver vinene en aromatisk kompleksitet og en tanninstyrke, som gør det muligt for dem at bevare og udvikle deres bouquet.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum i milliækvivalenter pr. liter Indhold af flygtig syre, maksimum (i milliækvivalenter pr. liter) 20 Indhold af svovldioxid, maksimum (i milligram pr. liter) 150

5. Vinfremstillingspraksis

a) Væsentlige ønologiske fremgangsmåder

Beplantningstæthed — afstand

Dyrkningspraksis

Hvad angår parceller, der er beplantet fra 1. august 2008, skal vinmarkerne have en beplantningstæthed på mindst 4 000 vinstokke pr. hektar. På disse vinmarker må afstanden mellem rækkerne ikke overstige 2,50 meter, og afstanden mellem vinstokkene i en planterække må ikke være under 0,85 meter. Denne tæthed kan reduceres til 3 300 vinstokke pr. hektar. På disse vinmarker må afstanden mellem rækkerne i så fald ikke overstige 3 meter, og afstanden mellem vinstokkene i en planterække må ikke være under 0,85 meter.

Regler for beskæring

Dyrkningspraksis

Det er udelukkende tilladt at anvende kort sporebeskæring (korte grene) eller lang sporebeskæring (lange grene). For druesorterne merlot N, sémillon B og muscadelle B må antallet af skud ved beskæring ikke overstige 45 000 skud pr. hektar og 18 skud pr. vinstok. For andre druesorter, herunder druesorterne cabernet franc N, cabernet sauvignon N, sauvignon B og sauvignon gris G, må antallet af skud ved beskæring ikke overstige 50 000 skud pr. hektar og 20 skud pr. vinstok. Efter skudfjernelse må antallet af frugtbærende grene pr. stok ikke overstige: — For druesorterne merlot N, sémillon B og muscadelle B: 12 grene pr. vinstok for vinmarker med en beplantningstæthed på mindst 4 000 vinstokke pr. hektar og 15 grene pr. vinstok for vinmarker med en beplantningstæthed på under 4 000 vinstokke pr. hektar — For andre druesorter, herunder cabernet franc N, cabernet sauvignon N, sauvignon B og sauvignon gris G: 14 grene pr. vinstok for vinmarker med en beplantningstæthed på mindst 4 000 vinstokke pr. hektar og 17 grene pr. vinstok for vinmarker med en beplantningstæthed på under 4 000 vinstokke pr. hektar. Beskæringen foretages senest på det udviklingsstadium, hvor bladene er udfoldede (Lorenz-stadium 9). Skudfjernelse foretages inden kernesætning.

Specifik ønologisk fremgangsmåde

Ved fremstilling af andre rosévine end dem, der kan anvendes med benævnelsen »clairet«, er det tilladt at bruge kul til ønologisk brug i forbindelse med mosten, med en begrænsning på 20 % af mængden af rosévin fremstillet af den pågældende vinproducent for den pågældende høsts vedkommende.

Berigelse

Specifik ønologisk fremgangsmåde

Berigelse ved hjælp af delvis koncentration er tilladt for rødvine indtil en koncentrationsgrad på højst 15 % af den således berigede mængde. Efter berigelsen må vinene ikke have et totalt alkoholindhold, som overstiger følgende: — Efter berigelsen må rødvine og hvidvine med gæringsdygtigt sukker ikke have et totalt alkoholindhold på over 13,5 % vol. — Efter berigelsen må rosévine og tørre hvidvine ikke have et totalt alkoholindhold på over 13 % vol.

b) Maksimumudbytte

Stille hvidvine (tørre og med gæringsdygtigt sukker)

77 hektoliter pr. hektar

Stille rosévine

72 hektoliter pr. hektar

Stille rødvine — vinstokke med en beplantningstæthed på ≥ 4 000 vinstokke pr. ha

68 hektoliter pr. hektar

Stille rødvine — vinstokke med en beplantningstæthed på < 4 000 vinstokke pr. ha

64 hektoliter pr. hektar

6. Afgrænset geografisk område

Druehøsten, vinfremstillingen, vinbehandlingen og vindyrkningen finder sted i følgende kommuner i departementet Gironde efter den officielle geokode af 19. juni 2017:

Abzac, Aillas, Ambarès-et-Lagrave, Ambès, Anglade, Arbanats, Arbis, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l'Isle, Campugnan, Canéjan, Cantois, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d'Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-deMonségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l'Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Landede-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l'Ile-du-Carnay, Lussac, Macau, Madirac, Maransin, Marcenais, Marcillac, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujanet-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Portets, Préchac, Preignac, Prignac-en-Médoc, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l'Isle, SaintAubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Blaye, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d'Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d'Esteuil, SaintGermain-du-Puch, Saint-Gervais, Saint-Girons-d'Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d'Illac, Saint-Julien-Beychevelle, SaintLaurent-d'Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d'Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d'Armens, Saint-Pey-de-Castets, Saint-Philippe-d'Aiguille, Saint-Philippe-du-Seignal, Saint-Pierre-d'Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l'Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l'Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d'Ornon, Villeneuve, Virelade, Virsac og Yvrac.

7. Primære druesorter

Sauvignon B

Merlot N

Cot N — Malbec N

Carmenère N

Petit Verdot N

8. Tilknytning til det geografiske område

Det geografiske område nyder godt af gunstige og relativt ensartede klimaforhold til vinproduktion: Beliggenheden i nærheden af store vandmasser (Atlanterhavet, Girondeflodmundingen samt Garonne- og Dordognedalene) spiller en vigtig rolle med hensyn til varmeregulering. Havets mildnende indvirkning på forårsfrosten bliver dog mindre, jo længere væk man kommer fra havet og de store dale, og jo tættere man kommer på skovområderne i Landes, Saintonge og Double Périgourdine. Disse særlige forhold forklarer, hvorfor der kun i ringe omfang dyrkes vin i den mest nordlige og sydvestlige del af det geografiske område. Det omfatter 497 af de 538 kommuner i departementet Gironde med undtagelse af den sydvestlige del af departementet, hvor der ikke dyrkes vin, men findes skovbrug.

Bordelaissorterne, som dyrkes i et kystklima, har siden det 17. og 18. århundrede skullet støttes ved opbinding på stolper. Senere blev espalierbeskæring almindeligt udbredt for at sikre en jævn fordeling af druerne og for at sikre, at klorofylsyntesen i bladoverfladen er tilstrækkelig til en optimal modning af druerne. De forskellige jordbundstyper og placeringer førte til udvælgelsen og tilpasningen af forskellige druesorter afhængig af miljøets karakteristika. Det er således muligt at identificere fire forskellige typer:

— ler- og kalkholdig jord samt kalkholdig mergeljord, som er meget udbredt på bakkeskråningerne, hvor merlot N trives særdeles godt

— kiselholdig jord blandet med ler og kalkholdige elementer, der f.eks. er perfekt til merlot N og sauvignon B

— sandblandet ler med fine kiselelementer, som giver en lettere jord, der er egnet til fremstilling af tørre hvidvine

— grusjord, som består af grus, kvartsholdige rullesten og mere eller mindre groft sand, der giver veldrænede og varme terrasser, som er perfekte til vinstokke og særlig til cabernet-sauvignon N.

Samspillet mellem druesorterne, det biofysiske miljøs mangfoldighed samt vindyrkningsarealernes og vinfremstillingens tilrettelæggelse giver vinene en særlig karakter, der er kendetegnet ved en stor aromatisk rigdom. I kraft af sin havn og sine tætte historiske forbindelser med andre lande, der på et meget tidligt tidspunkt førte til en struktureret og stærk handel, har vindyrkningen i Bordeaux altid været rettet mod resten af verden og har udnyttet eller udbredt tekniske innovationer, hvilket har fremmet dynamikken i bedrifterne og dermed bidraget til at styrke, udvikle og eksportere deres knowhow — altid med respekt for de århundredgamle traditioner. Med brylluppet i 1152 mellem Eleanor, hertuginde af Aquitanien, og Henrik Plantagenet, Englands kommende konge, sker der en udvikling i handelen, hvor englænderne importerer vin fra Bordeaux, som de kalder »Claret« på grund af dens lyse farve. Denne tradition er fortsat op gennem tiden og kommer nu til udtryk i benævnelserne »clairet« og »claret«. I det 17. århundrede begynder en ny handelsæra med fremkomsten af nye forbrugere. Eksporten er stadig et af de stærke punkter, når det gælder distribution af vine fra Bordeaux. En tredjedel af den producerede mængde eksporteres til over 150 lande. Fremstillingen af vin med kontrolleret oprindelsesbetegnelse, som er en vigtig indtægtskilde for departementet Gironde, har i høj grad bidraget til at forme landskabet i byerne og på landet og til den lokale arkitekturs udformning (vinslotte og vingårde). Hovedbyerne i departementet er havnebyer ved floderne, som har udviklet sig omkring vinhandelen.

9. Andre vigtige betingelser (aftapning, mærkning og andre krav)

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er genstand for undtagelsen vedrørende fremstilling, behandling og dyrkning af vin, der kan opnå den kontrollerede oprindelsesbetegnelse »Bordeaux« med eller uden den supplerende benævnelse »clairet« eller »claret«, består af følgende kommuners område:

— departementet Dordogne: Fougueyrolles, Gageac-et-Rouillac, Gardonne, Le Fleix, Minzac, Pomport, Port-Sainte-Foy-et-Ponchapt, Razacde-Saussignac, Saussignac, Saint-Antoine-de-Breuilh, Saint-Seurin-de-Prats, Thénac og Villefranche-de-Lonchat.

— departementet Lot-et-Garonne: Baleyssagues, Beaupuy, Cocumont, Duras, Esclottes, Lagupie, Loubès-Bernac, Sainte-Colombe-de-Duras, Savignac-de-Duras og Villeneuve-de-Duras.

Geografiske betegnelser — supplerende benævnelser

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den kontrollerede oprindelsesbetegnelse »Bordeaux« kan suppleres med benævnelsen »claret« for rødvine og »clairet« for mørke rosévine i henhold til bestemmelserne for denne type vin, navnlig hvad analysestandarderne angår.

Den kontrollerede oprindelsesbetegnelse »Bordeaux« kan suppleres med den geografiske betegnelse »Haut-Benauge« for hvidvine i henhold til bestemmelserne for denne supplerende geografiske betegnelse, navnlig hvad angår det geografiske område, druesorterne, udbyttet og analysestandarderne.

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den geografiske betegnelse »Haut-Benauge« skal være angivet umiddelbart efter navnet på den kontrollerede oprindelsesbetegnelse »Bordeaux«, som skal være skrevet med bogstaver, hvis størrelse — både i højden og bredden — ikke må være større end bogstaverne for den kontrollerede oprindelsesbetegnelse.

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Hvidvine med et indhold af gæringsdygtigt sukker på over 5 g/l og under 60 g/l præsenteres med den benævnelse, der svarer til indholdet i vinen, som fastlagt i EU-lovgivningen.

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive »Vin de Bordeaux« som større geografisk enhed. De skrifttegn, som anvendes for den større geografiske enhed, må hverken i højden eller bredden være større end to tredjedele af størrelsen af de skrifttegn, som anvendes i den kontrollerede oprindelsesbetegnelses navn.

Link til varespecifikationen

https://info.agriculture.gouv.fr/gedei/site/bo-agri/document_administratif-5514a84e-f7df-48fd-bc1b-7c65926936ae

(1) EUT L 9 af 11.1.2019, s. 2.